
U    I M E    R E P U B L I K E     H R V A T S K E

R J E Š E N J E
	

	Trgovački sud u Rijeci, po sucu pojedincu Tamari Jugo Smoljanović, u stečajnom predmetu povodom zahtjeva predlagatelja FINANCIJSKE AGENCIJE za provedbu skraćenog stečajnog postupka nad dužnikom CHEMICALS HERMES d.o.o. Rijeka (OIB:51834601498), Šetalište XIII. divizije 11, 16. lipnja 2017.

r i j e š i o    j e

	Obustavlja se skraćeni stečajni postupak nad dužnikom CHEMICALS HERMES d.o.o. Rijeka (OIB:51834601498), Šetalište XIII. divizije 11.

Obrazloženje
Predlagatelj Financijska agencija, Regionalni centar Rijeka podnijela je ovome sudu 11. travnja 2017. zahtjev za provedbu skraćenog stečajnog postupka nad dužnikom CHEMICALS HERMES d.o.o. Rijeka (OIB:51834601498), Šetalište XIII. divizije 11 (dalje: dužnik) temeljem čl. 429. Stečajnog zakona (Narodne novine br. 71/15, dalje: SZ-a). 
Temeljem odredbe čl. 430. i 431. SZ-a, oglasom objavljenim na mrežnoj stranici e-Oglasne ploče suda pozvane su osobe ovlaštene za zastupanje dužnika po zakonu u roku od 15 dana od dana objave oglasa podnijeti sudu popis imovine i obveza na propisanom obrascu i pozvani su vjerovnici dužnika u roku od 45 dana predložiti otvaranje stečajnog postupka i po pozivu suda predujmiti iznos potreban za namirenje troškova postupka. 
U zakonskom roku, 8. lipnja 2017. vjerovnik REPUBLIKA HRVATSKA (OIB:52634238587) zastupana po Županijskom državnom odvjetništvu u Rijeci, Rijeka, Frana Kurelca b.b., podnio je ovom sudu prijedlog za otvaranje stečajnog postupka nad dužnikom.  
U prijedlogu je naveo da prema dužniku ima tražbinu u iznosu od 226.741,55 kn temeljem:
- poreznog rješenja Područnog carinskog ureda Rijeka Klasa:UP/I-415-02/15-08/34 Ur. br.:513-02-6015/4-15-2 od 24. travnja 2015. na iznos od 178.850,20 kn glavnice i 12.764,91 kn kamata do dana pisanja rješenja, te iznos od 30.926,44 kn zateznih kamata od dana dospijeća do dana otvaranja stečajnog postupka;
- rješenja o prekršaju oznake P:217/15 od 18. kolovoza 2015. na iznos od 4.000,00 kn za novčanu kaznu i iznos od 200,00 kn na ime troškova postupka;
- rješenja o ovrsi Područnog carinskog ureda Rijeka, Klasa:UP/I-415-02/16-14/179, Ur. br.:513-02-6010/6-16-2 od 23. studenog 2016.
Prema odredbi čl. 433. SZ-a ako nisu ispunjene pretpostavke za istodobno otvaranje i zaključenje skraćenog stečajnog postupka u smislu odredbe čl. 431. SZ-a sud će obustaviti skraćeni stečajni postupak i odgovarajućom primjenom općih odredaba stečajnog postupka donijeti rješenje o pokretanju prethodnog postupka, odnosno otvaranje stečajnog postupka. 
Obzirom da je u konkretnom slučaju ostvareno postojanje stečajnog razloga u vidu nesposobnosti za plaćanje (čl. 6. st. 2. podst. 1. SZ-a) to je valjalo temeljem čl. 433. SZ-a obustaviti skraćeni stečajni postupak budući nisu ispunjene pretpostavke za istodobno otvaranje i zaključenje stečajnog postupka nad dužnikom. 
Napominje se da će sud po pravomoćnosti ovoga rješenja odgovarajućom primjenom općih odredbi stečajnog postupka propisanih Stečajnim zakonom donijeti rješenje o pokretanju prethodnog postupka. 

U Rijeci, 16. lipnja 2017.
    
Sudac
Tamara Jugo Smoljanović




UPUTA O PRAVNOM LIJEKU:
Protiv ovog rješenja dopuštena je žalba Visokom trgovačkom sudu Republike Hrvatske u Zagrebu. Žalba se podnosi putem ovog suda, u dva primjerka, u roku od osam dana od objave pismena na mrežnoj stranici e-Oglasne ploče sudova.
 


DNA:
- predlagatelju
- vjerovniku po punomoćniku ŽDO Rijeka
- e-Oglasna ploča suda

Spis u kalendar, 15.7.2017. 

U Rijeci, 16.6.2017. 

Sudac
Tamara Jugo Smoljanović
(sudska savjetnica
Tina Ružić Škrobonja)

